Die Duiwel en Viagra | SkalkSkryf
« Gesigte op pale
Ouboet, Kleinboet en die Buurman »
Die Duiwel en Viagra
Maart 15, 2009 deur Louwie
Ons is alweer in die moeilikheid. Volgens Tiaan Gildenhuis (in ‘By’ van Beeld 14/3/09) moet jy baie versigtig wees, want voor jy weet sleep jy die Duiwel by jou voordeur in en skrop hy nes in jou huis. Die man is baie ernstig. As selfverklaarde redder van die mensdom versprei hy ‘n CD waarop hy jou waarsku oor duiwelse voorwerpe soos slange, maskers, kruise, kabouters, Harry Potter, Buddha, biddende hande, narre, engeltjies en die hel weet wat nog. Alles boos, alles wat die duiwel mag oor jou gee, alles doodsondes, soos Kersfees en Paasfees wat hulle wortels in die heidendom het.
Toe spandeer ek die naweek om al die onheil in ons huis op te spoor. Dit moet glo alles verbrand word en selfs die as daarvan mag nie op jou erf bly lê nie. Die poephol maak outannies histeries. Huisvroutjies hol biddend deur die huis en konfiskeer tieners se besittings. Predikers het ‘n field day en reinig ontstelde lidmate se huise deur gebed en heilige waters.
Die Duiwel was orals in ons huis. Ek sê, Ma ons moet brand. Ma sê f… jou, jy vat nie aan my goeters nie!
So lyk van ons duiwels:
Ek het ‘n vermoede wat Tiaan, ‘n afgetrede prokureer, se probleem kan wees.
In dieselfde uitgawe van ‘By’ skryf Cas van Rensburg oor Viagra en die gewildheid daarvan onder ou manne. Hy skryf oor die afname in die seksdrang wat met die ouderdom kom, en hy skryf van die reis na binne wat die man dan behoort te onderneem, die reis van die penis na die fallus, soos hy dit noem. ‘n Proses van individuasie en selfkennis, ‘n voorbereiding vir afwenteling na ‘n sagter tyd.
Maar baie (meeste?) mans is nie so ingesteld nie en die reis word nie onderneem nie. Die penis, simbool van manlikheid, hang halfmas en daarmee saam kom skaamte, magteloosheid en woede. Dan gryp die manne na die bottel viagra (kry mens dit in bottels of bokse?), en bestorm die wêreld, stywe penis in die hand om te wys wie is baas van die plaas.
Maar soms, as die tuinkabouter se koppie hang, dan gryp die man na die Bybel en loop die sondige wêreld storm met ‘n verterende woede. Instede van na binne keer sodat die penis ‘n fallus word, moet die mensdom dit ongeld dat hy impotent is. Dis seker beter as om viagra te gebruik en klein dogtertjies te gaan verkrag, maar die skade wat die man aanrig in sy onnoselheid is nie minder erg nie.
Posted in Louwie | Tagged bose, duiwel | 8 Kommentaar
op Maart 16, 2009 at 8:05 vm demoerin
😆 Uitstekend opgesom. Ai tog, die crap, die duiwel is orals gereed – en al hoe hy gaan regkom is as jy hom persoonlik die vatplek gee – Dit het boggerol met harry Potter of Liewe Heksie te doen. Miskien moet ons die oom bietjie Viagra aanstuur?
op Maart 16, 2009 at 8:27 vm Joh
Sommer baie sou ek sê, siende dat hy soveel energie het om in anner kanale te uit.
op Maart 16, 2009 at 10:36 vm Emil
Die mens sal alles anders eers blameer voor homself.
Joh, terloops, ek begryp jou nie kommentaar op my blog nie!
op Maart 16, 2009 at 6:25 nm cebella
Ek moet my hele kindertyd uitwis! 😆
op Maart 17, 2009 at 7:05 nm Louwie
Goed, ek stuur die hoed aan vir kollekte vir die arme man. Gooi alle oortollige viagra pille, opblaas sekspoppe en videos in die hoed, of ‘n paar los Rande wat julle nie laas Sondag by die kerk in die bordjie gegooi het nie.
Ons moet die man weer op die regte pad kry.
op Maart 19, 2009 at 10:53 vm corlivandermerwe
Toe ek op skool was het ons Vrydagaande by die kerk `n “koffiekroeg” gehad waar die tieners gaan kuier het. Alhoewel die idee was om die kinders by die kerk te bring kan ek getuig dat daar soms `n bietjie sedeloosheid was. Tieners bly tieners..
Anyway, een van my skoolmaats se ma het die ding gelei en een dag ook gekom met `n storie oor al die evil goed in ons huis. Enige ding van `n ster aan `n toutjie tot jou toaster was onder verdenking. Sy het driekwart van die tieners uitgefreak en die res die bliksem in gemaak. Ek was deel van laasgenoemde groep. Uiterste snert, as jy my vra.
op Augustus 6, 2013 at 12:31 vm Christo
Word groot skalk
op April 4, 2015 at 7:27 nm JP
Shame julle is darem almal so so verblind ….as jy eendag voor God staan en moet rekenskap gee dan gaan dit te laat wees want die Bybel se as jy gehoor het,het jy gehoor. Ek het al met die bose te doen gehad en wat Tiaan se is korrek…maar julle almal het n vrye wil ontvang en jy maak jou eie keuses maar jy gaan ook betaal vir die keuses. Ek so terloops dis nie wat Tiaan se nie dis wat die Bybel se soos lees bietjie die boek van die lewe en word wys.